# Susi Alvarado

María Jesús Alvarado Benítez, ezagunagoa Susi Alvarado izen artistikoaz (Las Palmas, Kanariak, 1960ko irailaren 27a) kanariar antzerki idazlea, poeta, editorea, zinemagilea eta zuzendaria da.

## Bizitza

Kanaria Handiko Las Palmasen jaio zen arren, Saharan eman zituen haurtzaroa eta nerabezaroa 15 urte bete arte; gurasoek irakasle lan egiten baitzuten han. Irakasle ikasketak egin zituen Kanaria Handiko Las Palmaseko Unibertsitatean, eta Psikologia Bartzelonako Unibertsitate Autonomoan.

### Lan ibilbidea
#### Argitaratzaile

1980an argitaratzaile lanetan hasi zen, Puentepalo Literatura eta Arte aldizkariko lantaldean sartu zen. 2001az geroztik, Puentepalo argitaletxeko editore-lana ez ezik, literatura-sorkuntza, jarduera zinematografikoa eta antzerki-zuzendaritza ere egiten hasi zen.

#### Idazle

Hainbat liburu idatzi ditu, narratiba zein poesia, eta bere lana hainbat antologia eta argitalpen kolektibotan sartuta dago, besteak beste, Lolita Pluma (2001), Escritos a Padrón (2003), Meridiart (2007), Poesía se escribe en femenino (2008), Poetas canarios en Buenos Aires (2008), El ojo narrativo (2009), Constelación canaria siglo XX (2009), Madrid en los poetas canarios (2010), La llama silenciosa (2012) eta Poesía canaria actual (2016).
Bubisher Sahararen aldeko Idazleen Elkarteko kidea da. Irabazi-asmorik gabeko erakunde horren helburua da Tindufeko saharar errefuxiatuen kanpalekuetan liburutegi eta bibliobus sare bat sortzea eta gaztelaniaren erabilera bigarren hizkuntza izateko sustatzea.

#### Antzerki-zuzendari

Antzerki-zuzendaritza ere garatu du, La Fanfarlo antzerki-konpainiarekin batera.

#### Zinemagile

2005ean Almacabra ekoiztetxea jarri zuen martxan, eta, haren bidez, hainbat dokumental eta film labur ekoitzi ditu. 2013 eta 2014 artean, Ana Cristina Herreros Ferreirarekin batera, Voces de nuestra isla izeneko proiektua bultzatu zuen, Kanaria Handiko irlako ahozko tradizioko ipuinak berreskuratu eta gordetzea helburu zuen lana. Cuentos antiguos de Gran Canaria (Kanaria Handiko ipuin zaharrak) liburuan islatu zen lan hori, 2014an Libros de las Malas Compañias argitaletxeak argitaratua.
Zineman egindako lanen artean, San Mao. La vida es el viaje dokumentala nabarmentzen da. 2016ko irailean kaleratua, Sanmao (1943-1991) Taiwango idazlearen bizitza sakontzen du. Taiwandarra Kanaria Handian, Telde udalerrian, bikote zuen Jose María Quero Jaengo urpekariarekin batera bizi izan zen. Kanaria Handiaz gain, Puerto de la Cruzen (Tenerife), Saharan eta La Palman bizi izan ziren, 1979an Quero urpekaritza-istripu batean hil zen arte.

## Lan zinematografikoa

* 2006 - La puerta del Sáhara (Sahararako atea ). Memorimage-07ko ekarpen historiografiko onenaren saria
* 2007 - Escobas Viejas (film laburra, Ibértigo-07 Iberoamerikako Zinemaldiaren zuzendaritza tailerra)
* 2009 - Bailando en el tiempo (Denboran dantzan)
* 2013 - Pilar Rey, pasión por el teatro (Pilar Rey, antzerkirako pasioa)
* 2013 - Cuando llegue (film laburra)
* 2015 - La Ñ viste de negro (Ña beltzez jantzi da)
* 2016 - San Mao, la vida es el viaje (San Mao, bizitza bidaia da)

## Literatura-lana

* 2002 - Suerte Mulana, ISBN 978-84-607-4328-6.
* 2006 - Extraña estancia, ISBN 978-84-611-2452-7.
* 2007 - Meridiart, arte en la isla del meridiano, ISBN 978-84-611-9229-8.
* 2010 - Geografía accidental, Editorial Baile del Sol, ISBN 978-84-15019-07-7.
* 2010 - Al sur de Zagora, Ediciones del Patio.
* 2011 - Isla Truk con Maribel Lacave, ISBN 978-84-614-8305-1.
* 2012 - Sorimba, ISBN 978-84-616-1584-1.
* 2012 - Grietas, Ediciones Idea, ISBN 978-84-9941-890-2.
* 2015 - El principito ha vuelto, Editorial Malas Compañías, ISBN 978-84-942648-7-0.
* 2018 - Soy lo que ves, CanaryBook, ISBN 978-84-16754-93-9.
* 2019 - Habitación 241, ISBN 978-84-09-10088-0.

## Aintzatespenak

* Zinemagile gisa, Reus Memorimageko Nazioarteko Zinema Jaialdian Ekarpen Historiografiko Onenaren Saria jaso zuen 2007an, La puerta del Sáhara dokumentalarekin.
* Idazle gisa, Maria del Carmen Reina Jiménez kanariar idazlearen Antología de 100 Escritoras canarias lanean sartu zen haren obra eta figura.

## Erreferentziak

* ↑ «Segunda entrega de "Puerto es Poesía" este viernes, 10 de abril» www.puertodelrosario.org.
* ↑ Almeida, Manuel M.. (2017-04-10). «Puentepalo: crónica en dos actos de un «polvazo literario»» Dragaria.
* ↑ CANARIA, M. F. Ayala-LAS PALMAS DE GRAN. (2007-12-11). «Cuatro poetas cameruneses reivindican su raza a través del libro ´Equinoccio´» La Provincia - Diario de Las Palmas.
* ↑ «ANA CRIADO» La Provincia - Diario de Las Palmas 2007-05-24.
* ↑ Bubisher La Asociación Escritores por el Sáhara – Bubisher. .
* ↑ «Bubisher: poesía saharaui contemporánea» Librería cervantes.
* ↑ «NOTICIAS DE AGÜIMES: "El viento lo sabe", la aportación de Susi Alvarado en "Saharuidades"» No te Olvides del Sahara Occidental 2020-09-20.
* ↑ «NOTICIAS DE AGÜIMES: La Fanfarlo representa "Menos bulto, más claridad"» NOTICIAS DE AGÜIMES 2007-06-15.
* 1 2 Susi Alvarado – Asociación de Cineastas de Canarias Microclima. .
* ↑ «Susi Alvarado estrena su documental sobre ‘San Mao’» Canarias7 2020-12-24.
* ↑ Ahora, La Palma. (2018-10-17). «La ruta turística de Sanmao abre nuevos mercados emisores de turistas como China» ElDiario.es.
* ↑ Cantón, Alba. (2019-07-14). «Sanmao, la vida es el viaje» Itineraria.
* ↑ «España reencuentra a San Mao, la autora que nos amó y dio a conocer en China» La Vanguardia 2016-12-08.
* ↑ Broto/Efe, Antonio. (2016-12-08). «España reencuentra a San Mao, la escritora que vivió en La Palma y que "nos amó y dio a conocer en China"» ElDiario.es.
* ↑ iesjoaquinartiles. (2016-11-06). «Documental de Susi Alvarado y charla con el alumnado del IES Joaquín Artiles.» IES Joaquín Artiles.
* ↑ María Jesús Alvarado recupera la historia de la escritora asiática San Mao en ‘San Mao: la vida es el viaje’ – CIMA – Asociación de mujeres cineastas y de medios audiovisuales. .
* ↑ «San Mao, la vida es el viaje (2016) Buscador de Películas Canarias» Buscador de Películas Canarias.
* ↑ «Alvarado poetiza su visión vitalista de la muerte en ‘Habitación 241’» Canarias7 2020-09-21.

## Kanpo estekak

* Susi Alvaradoren blog pertsonala
* Susi Alvaradoren hitzaldia San Mao, la vida es el viaje dokumentalaz YouTuben
* Datuak: Q104517052